
RAPORT  COMUN
asupra proiectului de Lege pentru ratificarea Acordului între Guvernul României şi Guvernul Republicii Moldova privind ajutorul reciproc pentru intervenţiile transfrontaliere în caz de urgenţe medicale, semnat la Chişinău la 21 februarie 2014
În conformitate cu prevederile art.95 şi 115 din Regulamentul Camerei Deputaţilor, Comisia pentru sănătate şi familie şi Comisia pentru apărare, ordine publică şi siguranţă naţională, au fost sesizate, prin adresa nr. PL x 417/2014 din 16 septembrie 2014, cu dezbaterea pe fond, în procedură de urgenţă, a proiectului de Lege pentru ratificarea Acordului între Guvernul României şi Guvernul Republicii Moldova privind ajutorul reciproc pentru intervenţiile transfrontaliere în caz de urgenţe medicale, semnat la Chişinău la 21 februarie 2014.
Conform prevederilor art. 75 din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.
La întocmirea prezentului raport comun, Comisiile au avut în vedere avizul favorabil al Consiliului Legislativ (nr.974/09.09.2014).
Proiectul de Lege are ca obiect de reglementare ratificarea Acordului între Guvernul României şi Guvernul Republicii Moldova privind ajutorul reciproc pentru intervenţiile transfrontaliere în caz de urgenţe medicale, semnat la Chişinău la 21 februarie 2014. Acordul are ca scop acordarea de ajutor reciproc în cazul urgenţelor medicale care pun în pericol viaţa şi sănătatea omului care necesită participarea unor categorii de forţe şi mijloace aparţinând statului uneia dintre Părţi.

În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut în şedinţe separate proiectul de lege.
În şedinţa din 17 septembrie 2014, Comisia pentru sănătate şi familie a hotărât, cu unanimitate de voturi, adoptarea proiectului de Lege. La lucrările comisiei au fost prezenţi 18 deputaţi, din totalul de 19 membri ai comisiei.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, dl.dr.Călin Alexandru – director general în cadrul Ministerului Afacerilor Interne – Departamentul Situaţii de Urgenţă.
In şedinţa din 17 septembrie 2014, Comisia pentru apărare, ordine publică şi siguranţă naţională a hotărât, cu  unanimitate de voturi, adoptarea proiectului de Lege. La lucrările comisiei au fost prezenţi 20 deputaţi, din totalul de 26  membri ai comisiei.
Proiectul de lege face parte din categoria legilor ordinare.
În urma finalizării dezbaterilor, membrii celor două comisii au hotărât, în unanimitate, adoptarea proiectului de Lege pentru ratificarea Acordului între Guvernul României şi Guvernul Republicii Moldova privind ajutorul reciproc pentru intervenţiile transfrontaliere în caz de urgenţe medicale, semnat la Chişinău la 21 februarie 2014 şi transmiterea acestuia plenului Camerei Deputaţilor, în forma prezentată.

